Α.Ο. Μέγας Αλέξανδρος Τρικάλων Ημαθίας

Ο Α.Ο. Μέγας Αλέξανδρος Τρικάλων Ημαθίας είναι αθλητικό σωματείο στα Τρίκαλα του νομού Ημαθίας. Χρώματα του συλλόγου είναι το πράσινο και το λευκό. Δραστηριοποιείται στο άθλημα του ποδοσφαίρου. Τα εντός έδρας παιχνίδια της ομάδας διεξάγονται στο Δημοτικό Στάδιο Τρικάλων Ημαθίας.

Ιστορία
Ο Αθλητικός Όμιλος Μέγας Αλέξανδρος Τρικάλων Ημαθίας ιδρύθηκε το 1965. Την περίοδο 1982–83 η ομάδα αγωνίστηκε στο Εθνικό Ερασιτεχνικό Πρωτάθλημα τερματίζοντας στη 18η θέση του 5ου Ομίλου με 31 βαθμούς, οπότε και υποβιβάστηκε στις τοπικές κατηγορίες. Την περίοδο 1998–99 μετείχε στο πρωτάθλημα της Δ΄ Εθνικής κατηγορίας και συγκεκριμένα στον 5ο Όμιλο, όπου τερμάτισε στην 8η θέση με αποτέλεσμα τον υποβιβασμό στις τοπικές κατηγορίες.

Την περίοδο 2016–17, η ομάδα κατέκτησε το πρωτάθλημα της ΕΠΣ Ημαθίας κερδίζοντας έτσι την άνοδο στη Γ΄ Εθνική. Την αμέσως επόμενη περίοδο, 2017–18, η ομάδα μετείχε για πρώτη φορά στο πρωτάθλημα της Γ΄ Εθνικής Ερασιτεχνικής κατηγορίας τερματίζοντας στη 13η θέση του 2ου Ομίλου με 25 βαθμούς, οπότε και υποβιβάστηκε στις τοπικές κατηγορίες.

Η διαχρονική πορεία
 1982–83: Εθνικό Ερασιτεχνικό Πρωτάθλημα
 1998–99: Δ΄ Εθνική
 2017–18: Γ΄ Εθνική
 2019–20: Γ' Εθνική

Παραπομπές

Εξωτερικοί σύνδεσμοι

Αθλητικοί σύλλογοι Ημαθίας
Ιδρύσεις αθλητικών συλλόγων το 1965
Ποδοσφαιρικές ομάδες Ελλάδας
Ιδρύσεις ποδοσφαιρικών ομάδων το 1965